hotchpotch/miracl-hf-unified huggingface dataset:
Jesper Bratt
Jesper Bratt (s. 30. heinäkuuta 1998 Tukholma, Ruotsi) on ruotsalainen jääkiekkoilija, joka pelaa NHL-joukkue New Jersey Devilsin organisaatiossa. Bratt on pelipaikaltaan vasen laitahyökkääjä. Jatkoaika.com -verkkolehden mukaan hänen merkittävin vahvuutensa on kyky hallita kiekkoa pienessä tilassa. Sivuston mukaan Bratt on myös taitava luistelija, joka osaa sekä löytää tekopaikassa olevan ketjukaverin että hakeutua itse maalintekosektoriin. Hänen tulisi kuitenkin lisätä voimaa.
Bratt on Trångsunds IF:n kasvatti. Hän debytoi seuran miesten joukkueessa vain 14-vuotiaana Ruotsin neljänneksi korkeimmalla sarjatasolla maan II-divisioonassa kaudella 2012–2013, jolloin Bratt pelasi siellä kolme runkosarjaottelua. Kaudeksi 2013–2014 hän siirtyi AIK IF:n J18-junioreihin. Bratt oli J18 Elitissä tehoilla 6+12=18 joukkueen paras syöttäjä ja jakoi AIK:n sisäisen pistepörssin voiton Emil Leijonin kanssa. Kaudella 2014–2015 hän oli seuran J20-junioreiden paras maalintekijä ja jakoi sisäisen pistepörssin voiton Alexander Nylanderin kanssa tehoilla 17+23=40. Vain 16-vuotias Bratt debytoi samalla kaudella myös AIK:n miesten joukkueessa Ruotsin toiseksi korkeimmalla sarjatasolla HockeyAllsvenskanissa, jossa hän pelasi yhden runkosarja- ja neljä Kvalserien AS:n ottelua tehden yhden syöttöpisteen.
Toukokuussa 2015 Bratt teki AIK:n Allsvenskan-joukkueen kanssa vuoden mittaisen sopimuksen. Hänen varsinainen tulokaskautensa sarjassa toi 48 runkosarja- ja kymmenessä nousukarsintasarjan ottelussa tehot 8+9=17. Bratt palkittiin kauden päätteeksi Ruotsin parhaana alle 18-vuotiaana pelaajana. Huhtikuussa 2016 hän teki AIK:n kanssa vuoden mittaisen jatkosopimuksen.
New Jersey Devils varasi Brattin kuudennella kierroksella 162. pelaajana . Samana kesänä hänet varasi myös TsSKA Moskova 119. pelaajana . Kaudella 2016–2017 Bratt teki Allsvenskanin runkosarjassa 22 tehopistettä. Hän vahvisti myös AIK:n J20-junioreita, joiden kapteenistoon Bratt kuului ja voitti kauden päätteeksi J20 SuperElitin pronssia.
Toukokuussa 2017 Bratt teki kolmivuotisen tulokassopimuksen New Jersey Devilsin kanssa. OHL-joukkue London Knights varasi hänet 49. pelaajana . Bratt kiinnitettiin joukkueeseen kaudeksi 2017–2018. Hän otti kuitenkin yllättäen syksyn 2017 harjoitusleirin päätteeksi paikan Devilsin NHL-joukkueen kauden 2017–2018 avauskokoonpanosta. Bratt teki NHL-debyyttinsä näin ollen runkosarjan avauskierroksella 7. lokakuuta 2017 Colorado Avalanchea vastaan. Hän sai ottelussa jääaikaa 16.19 minuuttia. Bratt teki ottelussa myös NHL-uransa avausmaalin ylivoimalla ja hän sai syöttöpisteen John Mooren tekemään alivoimamaaliin. Bratt valittiin ottelun kakkostähdeksi.
Bratt pelasi alle 18-vuotiaiden MM-kilpailuissa vuonna 2016, jolloin hän voitti hopeaa. Bratt pelasi myös alle 18-vuotiaiden Ivan Hlinkan muistoturnauksessa vuonna 2015, jolloin hän voitti hopeaa. Bratt jakoi kolmella osumallaan Ruotsin sisäisen maalipörssin voiton William Fällströmin kanssa. Hän pelasi myös World U-17 Hockey Challengessa syksyllä 2014, jolloin Bratt voitti pronssia. Yhteensä hän on pelannut kymmenen nuorten ja 45 poikien maaottelua.
Nuits-Saint-Georges
Nuits-Saint-Georges on kunta itäisessä Ranskassa Côte-d'Orin departementissa Bourgogne-Franche-Comtén alueella.
Kunta kuuluu Burgundin tunnettuun Côte de Nuitsin viinialueeseen, ja on Burgundin viinialueiden läpi kulkevan viinitien Route des Grands Crusin varrella.
Kunnan nähtävyyksiä on 1600-luvulla perustettu sairaala "Hospices de Nuits-Saint-Georges". Sairaalassa on yhä aktiivista toimintaa, ja siellä on vuonna 1813 vuonna toimintansa aloittanut apteekki. Sairaalassa järjestetään vuosittain maaliskuun viimeisenä sunnuntaina viinihuutokauppa. Muita kunnan nähtävyyksiä ovat 1200-luvulta peräisin oleva Saint-Symphorien -kirkko ja 1600-luvulta oleva kellotapuli ("Beffroi de Nuits saint Georges").
Luettelo Maltan ritarikunnan diplomaattisista edustustoista
Tämä on luettelo Maltan ritarikunnan diplomaattisista lähetystöistä .
Maltan ritarikunta on kansainvälisen oikeuden mukaan suvereenivaltio jolla ei ole omaa maa aluettaan. Se on pysyvä, ei-valtiollinen Yhdistyneiden kansakuntien yleiskokouksen tarkkailija sekä tarkkailija Yhdistyneissä kansakunnissa. Se ylläpitää diplomaattisuhteita yli 100 maassa. Jotkut näistä ovat suurlähetystöjä. Muita ei-diplomaattisia ja ei-virallisia järjestöjä ja avustustoimistoja ei ole luettelossa.
Ritarikunnalla on diplomaattiset suhteet Kyproksen tasavallan kanssa tosin ei ole siellä toimivaa lähetystöä
Ritarikunnalla on diplomaattiset suhteet Antigua ja Barbudan sekä Bahaman kanssa tosin ei ole siellä toimivaa lähetystöäRitarikunnalla on diplomaattiset suhteet Guyanan kanssa tosin ei ole siellä toimivaa lähetystöäRitarikunnalla on diplomaattiset suhteet Angolan, Norsunluurannikon, Eritrean, Päiväntasaajan Guinean, Liberian, Sierra Leonen ja Somalian kanssa tosin ei ole siellä toimivaa lähetystöäRitarikunnalla on diplomaattiset suhteet Afganistanin, Tadžikistanin, Timor-Lesten ja Turkmenistanin kanssa tosin ei ole siellä toimivaa lähetystöä
Ritarikunnalla on diplomaattiset suhteet Kiribatin ja Mikronesian liittovaltion kanssa tosin ei ole siellä toimivaa lähetystöä
Karl Dröse
Karl Dröse (27. joulukuuta 1913 Frankfurt am Main – 16. syyskuuta 1996 Frankfurt am Main) oli saksalainen maahockeypelaaja ja olympiamitalisti.
Dröse pelasi Saksan miesten maajoukkueessa vuosina 1936–1942 yhteensä 13 ottelua. Hän kuului Saksan olympiahopeaa saavuttaneeseen joukkueeseen Berliinissä 1936, missä hän pelasi kolme ottelua. Hänen pelaajauransa aikana ei pelattu maailman- eikä euroopanmestaruuskilpailuja. Dröse oli sukua maahockeyn olympiavoittaja Horst Dröselle.
Alfred Gerdes
Alfred ”Fredy” Gerdes (24. lokakuuta 1916 Berliini – 10. joulukuuta 1962) oli saksalainen maahockeypelaaja ja olympiamitalisti.
Gerdes pelasi Saksan miesten maajoukkueessa vuosina 1934–1941 yhteensä 27 ottelua. Hän kuului Saksan olympiahopeaa saavuttaneeseen joukkueeseen Berliinissä 1936, missä hän pelasi kolme ottelua. Hänen pelaajauransa aikana ei pelattu maailman- eikä euroopanmestaruuskilpailuja.
Werner Hamel
Werner Hans Fritz Hamel (9. helmikuuta 1911 Berliini – 25. heinäkuuta 1987 Hampuri) oli saksalainen maahockeypelaaja ja olympiamitalisti.
Hamel pelasi Saksan miesten maajoukkueessa vuosina 1932–1937 yhteensä 12 ottelua. Hän kuului Saksan olympiahopeaa saavuttaneeseen joukkueeseen Berliinissä 1936, missä hän pelasi kaksi ottelua ja teki yhden maalin. Hänen pelaajauransa aikana ei pelattu maailman- eikä euroopanmestaruuskilpailuja.
Lukas Rupp
Lukas Rupp (s. 8. tammikuuta 1991 Heidelberg, Saksa) on saksalainen jalkapalloilija. Pelipaikaltaan hän on keskikenttäpelaaja. Rupp edustaa Bundesliigassa pelaavaa TSG 1899 Hoffenheimia.
Rupp on pelannut yhteensä 108 Bundesliigan ottelua edustaen Borussia Mönchengladbachia, SC Paderborn 07:ää, VfB Stuttgartia ja TSG 1899 Hoffenheimia (tilanne kauden 2016–2017 jälkeen).
Päivitetty 19. heinäkuuta 2017.
Ludwig Beisiegel
Ludwig Beisiegel (21. maaliskuuta 1912 – ?) oli saksalainen maahockeypelaaja ja olympiamitalisti.
Beisiegel pelasi Saksan miesten maajoukkueessa vuosina 1935–1938 yhteensä kolme ottelua. Hän kuului Saksan olympiahopeaa saavuttaneeseen joukkueeseen Berliinissä 1936, missä hän pelasi yhden ottelun ja teki kaksi maalia. Hänen pelaajauransa aikana ei pelattu maailman- eikä euroopanmestaruuskilpailuja.
Erich Zander
Bruno Erich Zander (11. huhtikuuta 1905 Cassel – 15. huhtikuuta 1991 Eutin) oli saksalainen maahockeypelaaja ja olympiamitalisti.
Zander pelasi Saksan miesten maajoukkueessa vuosina 1927–1936 yhteensä 33 ottelua. Hän kuului Saksan olympiahopeaa saavuttaneeseen joukkueeseen Berliinissä 1936, missä hän pelasi kolme ottelua, ja olympiapronssijoukkueeseen Amsterdamissa 1928, missä hän pelasi neljässä ottelussa. Hänen pelaajauransa aikana ei pelattu maailman- eikä euroopanmestaruuskilpailuja.
Harald Huffmann
Harald Huffmann (3. kesäkuuta 1908 Essen – 20. joulukuuta 1992 Essen) oli saksalainen maahockeypelaaja ja olympiamitalisti.
Huffmann pelasi Saksan miesten maajoukkueessa vuosina 1933–1942 yhteensä 25 ottelua. Hän kuului Saksan olympiahopeaa saavuttaneeseen joukkueeseen Berliinissä 1936, missä hän pelasi kolme ottelua. Hänen pelaajauransa aikana ei pelattu maailman- eikä euroopanmestaruuskilpailuja.
Ramona Karlsson
Ramona Karlsson (s. 8. tammikuuta 1981) on ruotsalainen rallikuljettaja. Nykyisin karlsson kilpailee FIA World Rallycross Championship -sarjassa.
Karlssonin kartanlukijana on toiminut Miriam Walfridsson.
Mena Massoud
Mena Massoud (s. 17. syyskuuta 1992 Egypti) on egyptiläis-kanadalainen näyttelijä. Hänet on valittu nimiosaan Disneyn tulevaan musikaalielokuvaan "Aladdin", joka perustuu vuoden 1992 samannimiseen animaatioelokuvaan. Hän on näytellyt televisiosarjassa "Open Heart" (2015) ja hän näyttelee myös televisiosarjassa "Jack Ryan".
Etelä-Sardinian maakunta
Etelä-Sardinian maakunta (, ) on yksi Italian maakunnista. Se sijaitsee Italiaan kuuluvan autonomisen Sardinian alueen ja Sardinian saaren eteläosassa.
Etelä-Sardinian maakunnan pinta-ala on 6 530 km² ja asukasluku noin 350 000. Maakunta muodostuu 107 kunnasta, ja sen pääkaupunki on Carbonia.
Etelä-Sardinian maakunta perustettiin 4. helmikuuta 2016. Maakunta muodostettiin Carbonia-Iglesiasin ja Medio Campidanon maakunnista sekä muutamista Cagliarin, Oristanon ja Ogliastran maakuntien kunnista.
Etelä-Sardinian maakunnan väekkäimmät kunnat ovat (vakituiset asukkaat 1.1.2017):
Leo Halla
Leo Halla (2. joulukuuta 1909 Pielisjärvi – 19. maaliskuuta 1986) oli suomalainen päätoimittaja.
Halla oli Hämeenlinnassa ilmestyvän Hämeen Sanomat-lehden päätoimittajana 1951–1974. Hänen päätoimittajakaudellaan lehti alkoi ilmestyi seitsemän kertaa viikossa ja siitä tuli eteläisen Hämeen johtava sanomalehti. Halla oli Hämeenlinnan kaupunginvaltuuston jäsenenä 1961–1964 ja hän toimi Hämeenlinnan kulttuurilautakunnan puheenjohtajana.
Leo Halla on haudattu Ahveniston hautausmaalle Hämeenlinnaan.
Kusti Kaukovaara
Kustaa (Kusti) Kaukovaara, sukunimi alk. "Ellman" (12. tammikuuta 1892 Hämeenlinna – 1961) oli suomalainen päätoimittaja.
Kaukovaara aloitti työuransa latojana ja siirtyi sitten vähitellen toimittajaksi. Hän oli Hämeenlinnassa ilmestyneen Hämeen Kansa-lehden päätoimittajana 1920–1929 ja 1933–1936. Kaukovaara oli välillä toimittajana Tampereella ja Pohjolan Työ-lehden päätoimittajana Oulussa 1938–1942 kunnes palasi Hämeenlinnaan vuonna 1945. Hän toimi viimeksi ennen eläkkeelle jäämistään Kansaneläkelaitoksen piiriasiamiehenä.
Kaukovaara oli Hämeenlinnan kaupunginvaltuuston jäsenenä 1920–1936 ja kaupunginhallituksen jäsenenä 1930–1937. Hän osallistui myös Hämeenlinnan työväenyhdistyksen toimintaan keskittyen erityisesti nuorisotoimintaan.
Kusti Kaukovaara on haudattu Ahveniston hautausmaalle Hämeenlinnaan.
Luettelo Kosovon diplomaattisista edustustoista
Tämä on luettelo Kosovon diplomaattisista lähetystöistä.
Kosovon tasavalta ylläpitää 25 suurlähetystöä ulkomailla. Kosovon itsenäisyysjulistuksen jälkeen sen on tunnustanut 111 YK:n jäsenvaltiota sekä Kiinan tasavalta (Taiwan), Maltan ritarikunta, Cookinsaaret ja Niue.
Nadiem Amiri
Nadiem Amiri (s. 27. lokakuuta 1996 Ludwigshafen am Rhein, Saksa) on saksalainen jalkapalloilija. Pelipaikaltaan hän on hyökkäävä keskikenttäpelaaja. Amiri edustaa Bundesliigassa pelaavaa TSG 1899 Hoffenheimia.
Amiri nousi TSG 1899 Hoffenheimin edustusjoukkueeseen kesällä 2014. Hän oli siirtynyt seuraan SV Waldhof Mannheimista kesällä 2012. Ensimmäisen Bundesliigan ottelunsa Amiri pelasi 7. helmikuuta 2015, kun TSG 1899 Hoffenheim hävisi vieraissa 0–3 VfL Wolfsburgille.
Amiri oli mukana alle 21-vuotiaiden EM-kultaa voittaneessa Saksan maajoukkueessa Puolassa 2017.
Päivitetty 19. heinäkuuta 2017.
CS Universitatea Craiova
Universitatea Craiova (usein U Craiova) on jalkapalloseura Craiovan kaupungista. Seura pelaa Romanian korkeimmalla sarjatasolla Liga I:ssa. Universitatea Craiova on voittanut Romanian mestaruuden neljästi: 1973–74, 1979–80, 1980–81 ja 1990–91. Seura on perustettu ensimmäisen kerran 1948 Craiovan yliopiston opiskelijoiden ja opettajien toimesta, jolloin seuran toimintaan kuului jalkapallon lisäksi muitakin lajeja. Seura perustettiin uudestaan vuonna 2013, kun se oli lakkautettu vuonna 1994.
Erkki Mikkola (taidemaalari)
Erkki Ensio Mikkola (1920 Enso – 2. lokakuuta 1988) oli suomalainen taidemaalari. Mikkola asui sotavuosien jälkeen Hämeenlinnassa ja toimi kultaajana ja kehystäjänä. Hänen taulujaan oli ensimmäisen kerran näytteillä Hämeenlinnassa 1949. Mikkolan maalauksia oli esillä myös ulkomaisissa taidenäyttelyissä. Hän sai valtion taiteilijaeläkkeen.
Mikkolan teoksia on muun muassa Hämeenlinnan taidemuseon sekä valtion ja Helsingin, Valkeakosken ja Hämeenlinnan kaupunkien kokoelmissa.
Organopalladiumyhdisteet
Organopalladiumyhdisteet ovat organometalliyhdisteitä, joissa on kovalenttinen sidos palladiumin ja hiilen välillä. Organopalladiumyhdisteet ovat tärkeitä katalyytteinä ja niitä esiintyy välivaiheina useissa orgaanisen kemian reaktioissa.
Palladium esiintyy organometalliyhdisteissään hapetusluvuilla 0, +II tai +IV. Näistä tyypillisin on +II. Yksinkertaiset alkyyli- tai aryylipalladiumyhdisteet ovat suhteellisen epästabiileja ja reaktiivisia. Erityisesti palladiumin ollessa hapetusluvulla +IV on sen organometalliyhdisteille tyypillinen reaktio pelkistävä eliminaatio. Nämä yhdisteet ovat hieman stabiilimpia silloin kuin niiden lisäksi ligandina yhdisteessä on myös jokin kelatoiva ligandi esimerkiksi 2,2′-bipyridiini. Alkyyli- tai aryylipalladiumyhdisteitä voidaan valmistaa transmetallaatioreaktioilla esimerkiksi Grignard-reagensseista, palladiumkompleksien ja organohalogeenien välisillä reaktioilla ja nukleofiilien reagoidessa alkeenien ja palladiumin muodostamiin yhdisteisiin.
Organometalliyhdisteet, joissa palladium on sitoutuneena alkeeneihin tai dieeneihin ovat alkyylipalladiumyhdisteitä stabiilimpia ja niitä tunnetaan useita. Näissä yhdisteissä palladium on hapetusluvulla +II. Palladiumin ja alkeenien muodostamat organometalliyhdisteet ovat hyvin yleisiä katalyyttejä ja välituotteita orgaanisen kemian synteeseissä. Alkeenin koordinoituminen palladiumiin tekee siitä poikkeuksellisen elektrofiilisen ja nämä yhdisteet reagoivat nukleofiilien kanssa ja ne voidaan esimerkiksi alkyloida. Näitä yhdisteitä esiintyy muun muassa välituotteina Heck-reaktioissa. Ne voidaan myös hapettaa suhteellisen helposti. Esimerkiksi Wacker-prosessissa alkenyylipalladiumyhdisteet hapetetaan aldehydeiksi.
Jannik Huth
Jannik Huth (s. 15. huhtikuuta 1994 Bad Kreuznach, Saksa) on saksalainen jalkapalloilija. Pelipaikaltaan hän on maalivahti. Huth edustaa Bundesliigassa pelaavaa 1. FSV Mainz 05:ttä.
Huth siirtyi Hassia Bingenistä vuonna 2007 1. FSV Mainz 05:een, jossa hän nousi edustusjoukkueeseen kesällä 2015. Bundesliigassa Huth pelasi ensimmäisen ottelunsa 8. huhtikuuta 2017, kun 1. FSV Mainz 05 hävisi vieraissa SC Freiburgille 0–1.
Huth oli mukana hopealle sijoittuneessa Saksan maajoukkueessa Rio de Janeiron olympialaisissa 2016.
Päivitetty 19. heinäkuuta 2017.
Dole
Dole on kunta itäisessä Ranskassa Juran departementissa Bourgogne-Franche-Comtén alueella.
Kunnan nähtävyyksiä on Louis Pasteurin syntymäkoti, missä voi tutustua tunnetun tutkijan elämään ja työhön. Kollegiaalinen kirkko "Collégiale Notre-Dame de Dole" on peräisin 1500-luvulta. Se on arkkitehtuuriltaan sekoitus gotiikkaa ja renessanssia. Kirkon kellotorniin on 255 porrasta ja sinne on mahdollista kiivetä kesäisin. 1600-luvulta peräisin oleva entinen sairaala "Hôtel-Dieu de Dole" on nykyään kaupungin virastotalo ja kirjasto.
Kaikkien pyhien kirkko (Wittenberg)
Kaikkien pyhien kirkko, (kutsutaan "Linnankirkko") on Wittenbergissä sijaitseva kirkko, jonka oveen vuonna 1517 Martti Luther naulasi 95 teesiä. Kappeli on Unescon Maailmanperintökohde.
Kirkkossa on Lutherin ja Philipp Melanchthonin hautapaikat. Tornin yläosassa näkyvä teksti on virrestä "Jumala ompi linnamme" ().
Arka Gdynia
Morski Związkowy Klub Sportowy Arka Gdynia eli usein lyhyemmin Arka Gdynia on jalkapalloseura Gdynian kaupungista. Arka Gdynia pelaa Puolan korkeimmalla sarjatasolla Ekstraklasassa. Seuralla on kaksi Puolan Cupin mestaruutta (1979 ja 2017). Vuoden 2017 cupmestaruus takasi paikan Eurooppa-liigan kauden 2017–2018 3. karsintakierrokselle.
11 foot 8 Bridge
11 foot 8 Bridge on ylikulkusilta joka sijaitsee Durhamissa, North Carolinassa, yhdysvalloissa. Silta on herättänyt paljon huomiota tiedotusvälineissä, kuten "Wall Street Journalissa", koska siltaan törmääminen on yleistä. Korkeat ajoneuvot kuten kuorma-autot ja asuntoautot törmäävät usein poikkeuksellisen alhaiseen ylikulkusiltaan, jolloin ilmastointilaitteet tai ajoneuvon katto vahingoittuu. Mediassa on levinnyt paljon videoleikkeitä törmäyksistä Internet-yleisön nähtäville. Silta on vain 3,56 metriä korkea. 77-vuotiasta siltaa ei voi korottaa, koska läheistä tasoristeystä olisi myös nostettava. Myöskään katua ei voi laskea, koska suuri viemäriverkosto kulkee vain 1,2 metriä tien alapuolella.
Huolimatta lukuisista varoitusmerkeistä ja -laitteista, kuorma-auto törmää siltaan keskimäärin kerran kuukaudessa. Jürgen Henn, joka työskentelee läheisessä toimistossa, on asentanut videokameran tallentamaan törmäyksiä. Huhtikuusta 2008 lähtien hän on kuvannut yli 100 törmäystä ja ladannut ne YouTubeen.
GP2 Unkarin Grand Prix 2008
GP2 Unkarin Grand Prix 2008 oli GP2-kauden 2008 seitsemäs osakilpailu, joka ajettiin 2.–3. elokuuta Hungaroringin moottoriradalla Unkarissa. Kilpailu ajettiin Formula 1:sten Unkarin GP:n ohessa.
Lauantain kilpailun voittoon ajoi Barwa ITL Campos Team -tallin kuljettaja Lucas di Grassi. Sunnuntain kilpailun voitti Arden International -tallin Sébastien Buemi.
Yhdysvaltain presidentinvaalit 1788–1789
Yhdysvaltain presidentinvaalit 1788–1789 olivat ensimmäiset Yhdysvaltain presidentinvaalit, jotka pidettiin 15. joulukuuta 1788 – 10. tammikuuta 1789. George Washington valittiin yksimielisesti presidentiksi ja John Adamsista tuli varapresidentti.
Vaalit suoritettiin aiemmin vuonna 1788 ratifioidun uuden perustuslain mukaisesti. Valitsijamiehiä oli 69, yhteensä kymmenestä osavaltiosta, ja jokaisella valitsijamiehellä oli kaksi ääntä. Kaikki valitsijamiehet antoivat yhden äänistään Washingtonille, josta näin tuli presidentti, ja toiseksi eniten ääniä (34) saaneesta John Adamsista tuli varapresidentti. Muita ehdokkaita olivat muun muassa John Jay (9), Robert Harrison (6), John Rutledge (6), John Hancock (4) ja George Clinton (3). Lisäksi viisi ehdokasta saivat kukin yhden tai kaksi ääntä.
Yhdysvaltain presidentinvaalit 1792
Yhdysvaltain presidentinvaalit 1792 järjestettiin 2. marraskuuta – 5. joulukuuta 1792. Istuva presidentti George Washington valittiin toiselle kaudelle yksimielisesti. Valitsijamiehiä oli 132, joista jokaisella oli kaksi ääntä: kaikki antoivat yhden äänistään Washingtonille. Muut ehdokkaat olivat John Adams (77 ääntä, valittiin varapresidentiksi), George Clinton (50), Thomas Jefferson (4) ja Aaron Burr (1).
Yhdysvaltain presidentinvaalit 1792
! colspan="2" rowspan="2" style="text-align:left;" | Ehdokas
! rowspan="2" colspan="1" style="text-align:left;" | Puolue
! rowspan="2" colspan="1" style="text-align:left;" | Kotiosavaltio
! width="75" | Valitsijamiesäänet
! colspan="1" rowspan="2" style="text-align:left;" | Osavaltio
! colspan="1" rowspan="1" style="text-align:left;" | GW
! colspan="1" rowspan="1" style="text-align:left;" | JA
! colspan="1" rowspan="1" style="text-align:left;" | GC
! colspan="1" rowspan="1" style="text-align:left;" | TJ
! colspan="1" rowspan="1" style="text-align:left;" | AB
! colspan="1" rowspan="2" style="text-align:left;" | Valitsijamiehiä
Lähde: National Archives and Records Administration
Luettelo Palestiinan diplomaattisista edustustoista
Tämä on luettelo Palestiinan diplomaattisista lähetystöistä
Palestiinan valtiolla on diplomaattisten edustustojen verkosto, joka on akkreditoitu maihin, jotka tunnustavat osittain tunnustetun valtion, pääasiassa Afrikassa, Aasiassa, Itä-Euroopassa, Latinalaisessa Amerikassa ja Lähi-idässä. Lisäksi Palestiinaa edustavat useat valtuuskunnat ja muut edustustot, jotka edustavat Palestiinaa muille valtioille ja monenvälisille järjestöille, joiden edustajille voidaan myöntää jonkinasteinen tunnustaminen kuin muille diplomaateille.
Mont-sous-Vaudrey
Mont-sous-Vaudrey on kunta itäisessä Ranskassa Juran departementissa Bourgogne-Franche-Comtén alueella.
Kunta on Ranskan presidenttinä vuosina 1879-1887 toimineen Jules Grévyn syntämäpaikka, ja tänne hänet on myös haudattu.
Katalonian kansanäänestys itsenäisyydestä 2017
Espanjaan kuuluvan Katalonian itsehallintoalueen aluehallinto järjesti kansanäänestyksen itsenäisyydestä 1. lokakuuta 2017. 
Katalonian aluehallinto kirjasi alueen itsenäistymistä ajavaan lakiluonnokseen kirjauksen, jonka mukaan alue julistautuisi itsenäiseksi 48 tunnin kuluessa kansanäänestyksestä, mikäli äänestäjien enemmistö kannattaisi itsenäisyyttä.
Espanjan hallitus vastusti kansanäänestyksen järjestämistä, ja huomautti, että äänestysmenettely oli Espanjan perustuslain vastainen. Myös maan perustuslakituomioistuin on kieltänyt äänestyksen, vaikkakaan Katalonian aluehallinto ei tunnusta tuomioistuimen toimivaltaa. Espanjan sisäministeri Juan Ignacio Zoido ilmoitti maan hallituksen aikovan estää itsenäisyysäänestyksen järjestämisen ”kaikin keinoin”. Katalonian aluehallinto puolestaan toi esille yksipuolisen itsenäisyysjulistuksen mahdollisuuden, mikäli kansanäänestyksen järjestäminen estetään.
Espanjan keskushallinnon poliisi Guardia Civil määrättiin estämään kansanäänestys. Poliisi takavarikoi lähes 10 miljoonaa äänestyslippua sekä pidätti ainakin 13 aluehallituksen virkamiestä, muun muassa Katalonian apulaistalousministerin Josep Maria Jovén.
Kansanäänestyksessä kysyttiin seuraava kysymys: ”Haluatteko Kataloniasta itsenäisen valtion, joka on tasavalta?” Kysymykseen vastattiin joko kyllä tai ei.
Seuraavat mielipidetiedustelut kansanäänestyksestä on julkaistu sen jälkeen, kun äänestyksen tarkka kysymysasettelu julkistettiin:
Poliisi sulki suuren osan vaalihuoneistoista jo äänestystä edeltävänä päivänä. Äänestyspäivänä ainakin joillakin paikoilla äänestys ehti alkaa, mutta poliisi on tehnyt ratsioita äänestyspaikoille. Palomiehet puolestaan ovat luvanneet suojella äänestyspaikkoja. Satoja loukkaantui Espanjan poliisin pyrkiessä estämään kansanäänestyksen toteutumista. Yhteenotoissa loukkaantui yli 10 poliisia.
GP2 Euroopan Grand Prix 2008
GP2 Euroopan Grand Prix 2008 oli GP2-kauden 2008 kahdeksas osakilpailu, joka ajettiin 23.–24. elokuuta Valencian katuradalla Espanjassa. Kilpailu ajettiin Formula 1:sten Euroopan GP:n ohessa.
Lauantain kilpailun voitti Campoksen Vitali Petrov. Sunnuntain kilpailun voitti Petrovin tallikaveri Lucas di Grassi.
GP2 Belgian Grand Prix 2008
GP2 Belgian Grand Prix 2008 oli GP2-kauden 2008 yhdeksäs osakilpailu, joka ajettiin 6.–7. syyskuuta Circuit de Spa-Francorchampsn moottoriradalla Belgiassa. Kilpailu ajettiin Formula 1:sten Belgian GP:n ohessa.
Lauantain kilpailun voittoon ajoi ART GP:n Romain Grosjean. Sunnuntain kilpailun voitti Piquet Sportsin Pastor Maldonado.
La Châtelaine
La Châtelaine on kunta itäisessä Ranskassa Juran departementissa Bourgogne-Franche-Comtén alueella.
Kunnan nähtävyyksiä on keskiaikaisen linnan "Château de La Châtelaine"n rauniot.
Itävallan naisten jalkapallomaajoukkue
Itävallan naisten jalkapallomaajoukkue edustaa Itävaltaa naisten jalkapallon kansainvälisissä otteluissa.
Joukkue koostuu pääosin Itävallan ja Saksan naisten pääsarjoissa pelaavista pelaajista. Vuonna 2016 joukkue selviytyi ensimmäistä kertaa arvokisoihin, kun se selvitti tiensä vuonna 2017 käytyihin naisten Euroopan-mestaruuskilpailuihin.
Itävallan naisten maajoukkue pelasi ensimmäisen ottelunsa 6. heinäkuuta 1970 Meksikoa vastaan Barissa Italiassa osallistuen naisten epäviralliseen maailmanmestaruusturnaukseen, joka pidettiin Italiassa 6. heinäkuuta ja 15. heinäkuuta välisenä aikana. Ensimmäisen ottelun lopputulos 9-0 oli tappio murskalukemin, joka on jäänyt yhdeksi huonoimmista joukkueen historiassa. Tällä tuloksella Itävalta oli nopeasti ulkona turnauksesta. Itävalta pelasi muutamia kuukausia myöhemmin Sveitsiä vastaan uusien Meksikoa vastaan kärsityn 9-0-tappion samoin numeroin.
Joukkue pelasi kaksi ystävyysottelua Sveitsiä vastaan naisten MM-kisojen alla vuosina 1978 ja 1990 häviten molemmat maalein 6-2 ja 5-1. Joukkue ei osallistunut vuosien 1991 tai 1995 MM-kisojen karsintoihin, mutta pelasi noihin aikoihin ystävyysotteluita. Itävalta osallistui vuoden 1997 EM-kilpailujen karsintoihin. Se oli sijoitettu B-luokan lohkoon 7 Sveitsin, Jugoslavian ja Kreikan kanssa. Se voitti jokaisen vastustajan kerran, pelasi tasan Kreikan kanssa ja hävisi Jugoslavialle ja Sveitsille. Itävalta sijoittui lohkossaan kolmanneksi, eikä selviytynyt EM-lopputurnaukseen. Itävalta ei osallistunut vuoden 1999 MM-kisojen karsintaan. Vuonna 1999 Itävalta pelasi kolme karsintaottelua vuoden 2001 EM-kisoihin.
Joukkue aloitti vuoden 2000 3-0-tappiolla Belgiaa vastaan. Neljä päivää myöhemmin joukkue hävisi Puolalle 3-2, mutta voitti Walesin 1-0. Joukkue päätyi karsintalohkon kolmanneksi, eikä selvinnyt EM-lopputurnaukseen. Itävaltalaiset pelasivat ensimmäisen karsintaottelun vuoden 2003 MM-kisoihin Skotlantia vastaan häviten 2-1. Sen jälkeen Itävalta voitti Walesin 2-0. Heidän kolmas ottelunsa Belgiaa vastaan oli 3-1-tappio. Itävalta hävisi myös toisen ottelunsa Belgiaa vastaan 4-2. Kuukautta myöhemmin tästä joukkue pelasi Skotlantia vastaan häviten 5-0. Karsinnat päättyivät 1-1-tasapeliin Walesia vastaan. Itävalta saavutti 4 pistettä yhdestä voitosta ja yhdestä tasapelistä ja karsiutui lopputurnauksesta. Karsinnat vuoden 2011 MM-kisoihin joukkue aloitti heikosti, mutta saavutti kolmannen sijan lohkossaan kymmenellä pisteellä otettuaan kolme voittoa, yhden tasapelin ja kärsittyään neljä tappiota. Itävalta osallistui myös vuoden 2015 MM-karsintoihin, muttei selvinnyt lopputurnaukseen.
EM-lopputurnauksessa 2017 Itävalta voitti alkulohkonsa, kun se voitti Sveitsin 1–0 ja Islannin 3–0 sekä pelasi Ranskaa vastaan tasapelin 1–1. Puolivälierissä se voitti Espanjan rangaistuspotkukilpailussa maalein 5–3 mutta hävisi välierissä Tanskalle rangaistuspotkukilpailussa maalein 0–3.
Kevät / Värimyrsky
Kevät / Värimyrsky on Oranssin Pazuzun EP-levy, joka julkaistiin 14. huhtikuuta 2017. Yhdysvalloissa albumin julkaisi 20 Buck Spin. EP ilmestyi ennakkokuunteluun 10. huhtikuuta 2017 yksinoikeudella Loudwiren sivuille. Albumin kansikuvan on toteuttanut yhtyeen basisti Ontto.
Hyvin synkkä ja surumielinen ”Kevät” kertoo henkilökohtaisen painolastin järveen hukuttamasta henkilöstä, ja ”Värimyrsky” pettymyksen tuomasta halusta palata takaisin luonnon kiertokulkuun.
Ney (Jura)
Ney on kunta itäisessä Ranskassa Juran departementissa Bourgogne-Franche-Comtén alueella.
Kunnan tunnetuimpia asukkaita on unkarilaissyntyinen pyöräilijä László Bodrogi, joka muutti kylään asumaan saatuaan Ranskan kansalaisuuden.
Arvo Lintulahti
Arvo Alexander Lintulahti (1. huhtikuuta 1885 Vähäkyrö – 10. syyskuuta 1958 Lahti) oli suomalainen poliitikko. Lintulahti toimi Kokoomuksen kansanedustajana vuosina 1936–1939 edustaen Viipurin läänin läntistä vaalipiiriä. Lintulahti toimi myös Viipurin ja Lahden kaupunginvaltuuston sekä Lahden kaupunginhallituksen jäsenenä. Politiikan ulkopuolella Lintulahti toimi muun muassa Valtionrautateillä, Viipuri-lehden toimittajana ja toimitussihteerinä, Savo-Karjalan osakepankin prokuristina sekä saman pankin johtokunnan jäsenenä Viipurissa, Käsityöläispankin johtajana Viipurissa ja Lahdessa ja Karjalan päätoimittajana Lahdessa. Lintulahti toimi presidentin valitsijamiehenä vuonna 1931. Lintulahden vanhemmat olivat kaupanhoitaja Arthur Lindroth ja Maria Spira. Lintulahden puoliso vuodesta 1914 oli Saimi Kaarin Pylkkänen.
Lintulahti
Lintulahti on suomalainen sukunimi, joka on muun muassa seuraavilla henkilöillä:
Liskeard and Caradon Railway
Liskeard and Caradon Railway oli vuonna 1846 avattu kaivosrata Cornwallissa. Sitä pitkin kuljetettiin kupari- ja tinamalmia sekä graniittia Caradon Hillin kaivoksilta ja louhoksilta Moorswateriin. Sieltä kaivannaiset kuljetettiin Looen satamaan, aluksi pitkin Liskeard and Looe Union Canal -kanavaa ja myöhemmin rautateitse Liskeard and Looe Railwayta. Rautatie oli hevoskäyttöinen vuoteen 1862 asti.
Rautatie oli menestyksekäs kaivostoiminnan kukoistaessa, mutta se oli täysin riippuvainen kaivosliikenteestä. Niinpä kaivosten vähentäessä toimintaansa rautatie ajautui vaikeuksiin. Great Western Railway osti sen vuonna 1909, mutta jo vuonna 1916 se suljettiin ja raiteet purettiin, jotta saatiin materiaalia ensimmäistä maailmansotaa varten.
Bonlieu
Bonlieu on kunta itäisessä Ranskassa Juran departementissa Bourgogne-Franche-Comtén alueella.
Kunnan alueella oleva Bonlieu-järvi kuuluu Ranskan Juran järvialueeseen. Ranskalainen kirjailija Charles Nodier vieraili järvialueella 1820-luvulla, ja antoi sille nimen ”"Pieni Skotlanti"”.
Les Rousses
Les Rousses on kunta itäisessä Ranskassa Juran departementissa Bourgogne-Franche-Comtén alueella. Se sijaitsee Sveitsin rajalla.
Les Rousses on yksi neljästä kunnasta jonka alueella on hiihtokeskus Station des Rousses. Muut kolme kuntaa ovat Bois-d'Amont, Lamoura ja Prémanon.
Kunnan nähtävyyksiä on vuosien 1848 ja 1862 välillä rakennettu linnoitus "Fort des Rousses". Se rakennettiin suojaamaan Ranskaa Sveitsin hyökkäystä vastaan. Linnoitus on toiseksi suurin linnoitus Ranskassa. Linnoitusta ei käytetty koskaan sotilastarkoituksiin, ja se hylättiin vuonna 1919. Tämän jälkeen linnoitusta on käytetty lomaleirinä ja kommandojoukkojen koulutuskeskuksena. Nykyään linnoitus on Comté-juustojen jalostamo.
Eino Tulenheimo
Otto Eino Tulenheimo (28. toukokuuta 1885 Kangasala – 2. syyskuuta 1962 Helsinki) oli suomalainen poliitikko. Tulenheimo toimi Kokoomuksen kansanedustajana vuosina 1922–1927 edustaen Turun läänin eteläistä vaalipiiriä. Tulenheimo toimi kaupunginvaltuutettuna Turussa, Tampereella ja Helsingissä, joista viimeisessä myös kaupunginvaltuuston puheenjohtajana sekä Helsingin kaupunginhallituksen jäsenenä. Tulenheimo kirjoitti ylioppilaaksi vuonna 1905, suoritti oikeustutkinnon vuonna 1909 ja valmistui varatuomariksi vuonna 1912. Politiikan ulkopuolella Tulenheimo toimi muun muassa asianajajana Turussa, Länsi-Suomen Osake-Pankin johtokunnan jäsenenä ja pääjohtajan varamiehenä Turussa, Tampereen Osake-Pankin pääjohtajana Tampereella, Maakuntapankin pääjohtajana Helsingissä ja asianajajana Helsingissä. Tulenheimon vanhemmat olivat urkujenrakentaja Bror Axel Thulé ja Minna Fredrika Meurman. Tulenheimon puoliso vuodesta 1910 oli Siiri Maria Ignatius. Tulenheimon veljiä olivat poliitikko, lakimies, yliopiston rehtori ja pääministeri Antti Tulenheimo (1879–1952), urkutehtailija Martti Tulenheimo (1883–1945) ja asianajaja Olli Tulenheimo (1891–1971).
Olargues
Olargues [ɔlaʁɡ] on Ranskan kunta Occitanien alueella Hérault’n departementissa. Kunnan asukasluku vuonna 2014 oli 666. Kunta kuuluu departementissaan Saint-Pons-de-Thomièresin kantoniin Béziersin arrondissementissa. Lähimpiä suurempia kaupunkeja ovat Narbonne 70 kilometriä etelään ja Béziers 50 kilometriä kaakkoon.
Jaur-joen varren kukkulalla sijaitseva Olargues kuuluu kauneimpien ranskalaiskylien järjestöön "Les Plus Beaux Villages de France". Siihen kuuluvat samasta departementista myös Minerve ja Saint-Guilhem-le-Désert.
Prévenchères
Prévenchères [pʁevɑ̃ʃɛʁ] on Ranskan kunta Occitanien alueella Lozèren departementissa. Kunnan asukasluku vuonna 2014 oli 259. Kunta kuuluu departementissaan Saint-Étienne-du-Valdonnezin kantoniin Menden arrondissementissa.
Prévenchèresin kunnan La Garde-Guérinin kylä kuuluu kauneimpien ranskalaiskylien järjestöön "Les Plus Beaux Villages de France". Siihen kuuluu samasta departementista myös Sainte-Enimie.
Sainte-Enimie
Sainte-Enimie on Ranskan kunta maan eteläosan Occitanien alueella Lozèren departementissa. Kunnan asukasluku vuonna 2014 oli 529. Kunta kuuluu departementissaan La Canourguen kantoniin Floracin arrondissementissa.
Tarn-joen jyrkkärotkoisessa laaksossa sijaitseva Sainte-Enimie kuuluu kauneimpien ranskalaiskylien järjestöön "Les Plus Beaux Villages de France". Siihen kuuluu samasta departementista myös Prévenchèresin kunnan kylä La Garde-Guérin.
Lagrasse
Lagrasse on Ranskan kunta maan eteläisellä Occitanien alueella Auden departementissa. Kunnan asukasluku vuonna 2014 oli 557. Kunta kuuluu departementissaan Fabrezanin kantoniin Narbonnen arrondissementissa.
Orbieu-joen varrella sijaitseva Lagrasse kuuluu kauneimpien ranskalaiskylien järjestöön "Les Plus Beaux Villages de France".
Beechingin leikkaukset
Beechingin leikkaukset (; myös "Beeching Axe", ’Beechingin kirves’) olivat Yhdistyneen kuningaskunnan rataverkon supistamiseen ja uudelleenjärjestelyyn tähdänneitä toimenpiteitä. Ne saivat nimensä kahdesta British Railways Boardin julkaisemasta raportista, jotka oli laatinut tohtori Richard Beeching. Raportit julkaistiin vuosina 1963 ("The Reshaping of British Railways") ja 1965 ("The Development of the Major Railway Trunk Routes").
Ensimmäinen raportti sisälsi ehdotuksen 2 363 rautatieaseman ja 8 000 ratakilometrin sulkemisesta (55 % asemista ja 30 % rataverkosta). Tällä pyrittiin vähentämään rautateiden kärsimiä suuria tappioita, jotka johtuivat tieliikenteen tuomasta lisääntyneestä kilpailusta, ja pienentämään rataverkon ylläpitoon tarvittavaa rahamäärää. Lisäksi ensimmäisessä raportissa tehtiin muita vähemmälle huomiolle jääneitä suosituksia, kuten ehdotus konttiliikenteeseen siirtymisestä rahdin kuljetuksessa. Toisessa raportissa nostettiin esiin joitakin tärkeitä rataosuuksia, joille suositettiin suuria investointeja.
Protestien seurauksena jotkin asemat ja linjat säästyivät, mutta suurin osa suljettiin suunnitelman mukaan. Britanniassa Beechingin nimi yhdistetäänkin edelleen rataverkon suureen supistumiseen ja palvelujen menettämiseen. Muutama suljettu rata on myöhemmin avattu uudestaan, joitakin osuuksia on muutettu museorautateiksi ja joidenkin reitille on rakennettu auto- tai pyörätie. Loput linjat ovat jääneet rakennustöiden alle, muuttuneet takaisin pelto- ja laidunmaaksi tai ovat edelleen hylättynä.
Fritz Thiedemann
Fritz Thiedemann (3. maaliskuuta 1918 Weddinghusen – 8. tammikuuta 2000 Heide) oli saksalainen esteratsastaja, kouluratsastaja ja olympiavoittaja.
Thiedemann voitti kouluratsastuksessa joukkuekilpailun olympiapronssia Helsingissä 1952. Hän menestyi kuitenkin paremmin esteratsastuksessa jossa voitti muun muassa joukkuekilpailussa olympiakultaa Tukholmassa 1956 ja Roomassa 1960 sekä olympiapronssia Helsingissä 1952. Lisäksi Thiedemann saavutti estaratsastuksessa muun muassa MM-hopeaa vuonna 1953 ja Euroopan mestaruuden vuonna 1958.
Palaja
Palaja [palaʒa] on Ranskan kunta Occitanien alueella Auden departementissa. Kunnan asukasluku vuonna 2014 oli 2 233. Kunta kuuluu departementissaan Carcassonne-2-kantoniin Carcassonnen arrondissementissa. Kylä sijaitsee noin kuusi kilometriä Carcassonnesta kaakkoon ja kuuluu sen esikaupunkivyöhykkeeseen.
Wilhelm Büsing
Wilhelm Büsing (s. 2. maaliskuuta 1921 Jade) on saksalainen kilpauransa päättänyt kenttäratsastaja ja olympiamitalisti.
Büsing voitti kenttäratsastuksessa joukkuekilpailun olympiahopeaa ja yksilökilpailun olympiapronssia Helsingissä 1952. Hän saavutti joukkuekilpailussa myös EM-hopeaa vuonna 1954.
Klaus Wagner
Klaus Wagner (2. maaliskuuta 1922 Knauthein – 16. elokuuta 2001 Neindorf) oli saksalainen kenttäratsastaja ja olympiamitalisti.
Wagner saavutti kenttäratsastuksessa joukkuekilpailun olympiahopeaa Helsingissä 1952 ja Tukholmassa 1956. Hän kilpaili olympiatasolla myös Roomassa 1960 ja Méxicossa 1968. Wagner saavutti joukkuekilpailussa myös EM-hopeaa vuonna 1954.
Otto Rothe
Otto Rothe (6. marraskuuta 1924 Samonienen, Preussi – 9. tammikuuta 1970 Bad Reichenhall) oli saksalainen kenttäratsastaja ja olympiamitalisti.
Rothe saavutti kenttäratsastuksessa joukkuekilpailun olympiahopeaa Helsingissä 1952 ja Tukholmassa 1956.
Ridge Racer (videopeli)
Ridge Racer () on Namcon kehittämä ajopeli, joka on julkaistu vuonna kolikkopelinä. Peli on myöhemmin julkaistu PlayStationille ja sille on julkaistu useita jatko-osia.
Pelin ajomallinnus on kaukana nykyisin suositummista realismiin pyrkivistä simulaatiopeleistä.
Peli oli yksi varhaisista teksturoitua 3D-grafiikkaa käyttävistä ajopeleistä.
Dibentsylideeniasetoni
Dibentsylideeniasetoni eli dibentsaaliasetoni (CHO) on tyydyttymättömiin aromaattisiin ketoneihin kuuluva orgaaninen yhdiste. Yhdistettä voidaan käyttää ainesosana aurinkovoiteissa ja ligandina organometalliyhdisteissä.
Dibentsylideeniasetonilla on kolme cis-trans-isomeeriä, jotka ovat trans,trans-, cis,trans- ja cis,cis-isomeerit. Näistä stabiilein on trans,trans-isomeeri, joka on huoneenlämpötilassa kirkkaankeltaista kiteistä ainetta. Cis,trans-isomeeri on vaaleankeltainen kiteinen aine ja cis,cis-isomeeri on keltaista nestettä. Dibentsylideeniasetoni on veteen liukenematonta. Orgaanisista liuottimista sitä liuottavat hieman etanoli ja dietyylieetteri ja hyvin esimerkiksi asetoni ja kloroformi. Dibentsylideeniasetoni absorboi UV-säteilyä UV-A-alueella.
Dibentsylideeniasetonin trans,trans-isomeeria voidaan valmistaa emäksisissä olosuhteissa bentsaldehydistä ja asetonista. Reaktio on tyypiltään aldolikondensaatio. Muita yhdisteen isomeereja valmistetaan vedyttämällä 1,5-difenyylipentadiyyni-3-onia tai 1,5-difenyylipent-1-en-4-yn-3-onia Lindlar-katalyytin läsnä ollessa.
Dibetnsylideeniasetonia käytetään sen UV-säteilyä absorboivien ominaisuuksien vuoksi aurinkovoiteissa. Sitä voidaan myös käyttää organometalliyhdisteiden ligandina esimerkiksi tris(dibentsylideeniasetoni)dipalladium(0):ssa.
Guardian of the Bitter Sea
Guardian of the Bitter Sea on suomalaisen goottimetalli -yhtye Denigraten ensimmäinen single, se julkaistiin vuonna 2002 levymerkillä Warner Music Finland.
Kappale ylsi Suomen virallisen listan listan sijalle 12.
FC Chikhura Satškhere
Football Club Chikhura Sachkhere () on jalkapalloseura Satškheren kaupungista. Chikhura pelaa Georgian korkeimmalla sarjatasolla Umaghlesi Ligassa. Seura on pelannut useammalla kaudella Eurooppa-liigassa, mutta ei ole edennyt kolmatta karsintakierrosta pidemmälle. Chikhura Sachkhere on perustettu vuonna 1938.
Saint-Côme-d’Olt
Saint-Côme-d’Olt on Ranskan kunta Occitanien alueella Aveyronin departementin eteläosassa. Kunnan asukasluku vuonna 2014 oli 1 338. Kunta kuuluu departementissaan Lot et Palangesin kantoniin Rodezin arrondissementissa.
Lot-joen laaksossa sijaitseva Saint-Côme-d’Oltin kunta kuuluu kauneimpien ranskalaiskylien järjestöön "Les Plus Beaux Villages de France". Aveyronin departementissa järjestön jäsenkyliä on sen lisäksi yhdeksän.
Janne Kauria
Janne Tapani Kauria (s. 26. heinäkuuta 1978 Kotka) on suomalainen jalkapalloilija.
Kauria pelasi Veikkausliigassa yhteensä 40 ottelua, joissa hän teki yhden maalin. Kaudella 1999 hän pelasi Kotkan TP:ssä 25 ottelua maaleitta ja kaudella 2003 KooTeePeessä 15 ottelua tehden yhden maalin. Ensimmäisen liigaottelunsa Kauria pelasi 25. huhtikuuta 1999, kun Kotkan TP päätyi 1–1-tasapeliin Jazzin vieraana. Ainoan liigamaalinsa hän teki 20. heinäkuuta 2003, kun KooTeePee pelasi kotonaan 3–3-tasapelin Interiä vastaan.
Kaudella 2002 Kauria teki Hongalle 17 maalia voittaen Ykkösen maalikuninkuuden. Ykkösen kaudella 2004 Kauria teki Hongalle 13 maalia ollen sarjan maalipörssissä jaetulla kolmannella sijalla.
Everything Counts
Everything Counts on suomalaisen goottimetalli -yhtye Denigraten kolmas single, se julkaistiin vuoden 2003 kesäkuussa levymerkillä Warner Music Finland.
PFK Botev Plovdiv
PFK Botev Plovdiv () eli Botev Plovdiv on jalkapalloseura Plovdivin kaupungista. Seura pelaa Bulgarian korkeimmalla sarjatasolla A PFG:ssä. Seuralla on kaksi Bulgarian mestaruutta vuosilta 1929 ja 1967. Botev on pelannut useammalla kaudella Euroopan sisäissä turnauksissa, erityisesti Eurooppa-liigassa ja sen edeltäjässä UEFA Cupissa, mutta ei ole saavuttanut suurta menestystä.
Cardaillac
Cardaillac [kaʁdajak] on Ranskan kunta Occitanien alueella Lotin departementissa, kymmenkunta kilometriä Figeacin kaupungista pohjoiseen. Kunnan asukasluku vuonna 2014 oli 595. Kunta kuuluu departementissaan Canton de Lacapelle-Marivalin kantoniin Figeacin arrondissementissa.
1000-luvulla perustetun linnoituksen piiriin syntynyt Cardaillac kuuluu kauneimpien ranskalaiskylien järjestöön "Les Plus Beaux Villages de France", johon Lotin departementista kuuluu viisi muutakin kylää. Linnoituksesta on jäljellä kolme kylän yläpuolelle kohoavaa, 1200-luvulta peräisin olevaa tornia.
GP2 Unkarin Grand Prix 2007
GP2 Unkarin Grand Prix 2007 oli GP2-kauden 2007 seitsemäs osakilpailu, joka ajettiin 4.–5. elokuuta Hungaroringin moottoriradalla Unkarissa. Kilpailu ajettiin Formula 1:sten Unkarin GP:n ohessa.
Lauantain kilpailun voitti FMS Internationalin Adam Carroll. Sunnuntain kilpailun voitti Racing Engineeringin Javier Villa.
Connah’s Quay Nomads FC
Connah's Quay Nomads Football Club on jalkapalloseura Connah's Quayn kaupungista Koillis-Walesista. Connah's Quay pelaa Walesin korkeimmalla sarjatasolla Walesin Valioliigassa. Seura on perustettu vuonna 1946. Seura on pelannut kahdesti Eurooppa-liigan karsintakierroksilla, mutta ei ole edennyt toista kierrosta pidemmälle.
Lautrec (Tarn)
Lautrec on Ranskan kunta Occitanien alueella Tarnin departementissa. Kunnan asukasluku vuonna 2014 oli 1 784. Kunta kuuluu departementissaan Plaine de l'Agoût’n kantoniin Castresin arrondissementissa.
Kunnasta on kotoisin taidemaalari Henri de Toulouse-Lautrecin suku. Lautrec tunnetaan myös vaaleanpunaisten valkosipulien viljelystä.
Keskiaikaisesta keskustastaan tunnettu Lautrec kuuluu kauneimpien ranskalaiskylien järjestöön "Les Plus Beaux Villages de France", johon Tarnin departementista kuuluu viisi muutakin kylää.
Castelnau-de-Montmiral
Castelnau-de-Montmiral on Ranskan kunta Occitanien alueella Tarnin departementissa. Kunnan asukasluku vuonna 2014 oli 1 037. Kunta kuuluu departementissaan Vignobles et Bastidesin kantoniin Albin arrondissementissa. Se sijaitsee Albin ja Montaubanin kaupunkien puolessavälissä Gaillacin kaupungin luoteispuolella.
Castelnau-de-Montmiral kuuluu kauneimpien ranskalaiskylien järjestöön "Les Plus Beaux Villages de France", johon Tarnin departementista kuuluu viisi muutakin kylää.
Mustahartiaopossumi
Mustahartiaopossumi eli kaulusvillaopossumi ("Caluromysiops irrupta") on pussieläimiin kuuluva nisäkäslaji. Lajia tavataan sademetsäalueilta Brasiliassa, Kolumbiassa ja Perussa.
Lajin tunnistaa hartioista etujalkoihin kulkevasta leveästä mustasta juovasta. Mustahartiaopossumi etsii öisin ruokaa puista. Se käyttää ravintonaan kukkien mettä, hedelmiä ja pieniä eläimiä. Eläimen pää on valkoinen, ja yltä tuuheakarvainen, alta karvaton häntä on harmaa. Kantoaika kestää 13-14 päivää, minkä jälkeen syntyy kaksi poikasta.
GP2 Turkin Grand Prix 2007
GP2 Turkin Grand Prix 2007 oli GP2-kauden 2007 kahdeksas osakilpailu, joka ajettiin 25.–26. elokuuta İstanbul Parkin moottoriradalla Turkissa. Kilpailu ajettiin Formula 1:sten Turkin GP:n ohessa.
Lauantain kilpailun voitti ART GP:n Lucas di Grassi, jolle voitto oli uran ensimmäinen. Sunnuntain kilpailun voitti iSportin Timo Glock.
Johan Brüning
Johan Vilhelm Brüning (20. heinäkuuta 1877 – 8. elokuuta 1949) oli suomalainen eläinlääkäri ja sotakoirakoulun perustaja.
Brüning opiskeli eläinlääkäriksi Saksassa Dresdenissä koska Suomessa ei ollut koulutusta alalle siinä vaiheessa. Hän toimi Hämeenlinnan kaupungin eläinlääkärinä 15 vuoden ajan. Suomen sisällissodan aikana Brüning vastasi sotakoirakoulun perustamisesta. Sodan jälkeen koulu sijoitettiin Hämeenlinnaan ja sen nimenä oli aluksi "Valtion poliisikoirasiittola". Brüning johti myös Hämeenlinnan suojeluskunnan sotakoiraosastoa. Hän kehitti suojeluskuntaa varten koiran vetämät 23 kilon painoiset konekiväärirattaat kesäkäyttöön, talvella koira veti konekivääriä ahkiossa.
Brüning oli naimisissa Lahja Paavolan (1885–1964) kanssa joka oli muun muassa Hämeenlinnan Lotta Svärd -osaston puheenjohtajana vuosina 1925–1929.
Johan Brüning on haudattu Ahveniston hautausmaalle Hämeenlinnaan.
Seyssel (Haute-Savoie)
Seyssel on kunta itäisessä Ranskassa Haute-Savoien departementissa Auvergne-Rhône-Alpesin alueella. Kunta sijaitsee Rhônejoen vasemmalla rannalla. Joen vastakkaisella rannalla oleva kunta on Seyssel (Ain). Kaupungit yhdistävä vanha silta ("Vieux pont de Seyssel") on vuonna 1838 rakennettu riippusilta.
Mikidi &amp; Gaiaf
Mikidi & Gaiaf on suomiräp-yhtye Mellunmäestä, Itä-Helsingistä. Yhtyeeseen kuuluvat Mikidi Mäkinen ja Abu Gaiaf. He ovat julkaisseet Uhka naapurissa -nimisen albumin vuonna 2014.
Mikidi & Gaiaf julkaisivat Instagram-palvelussa 18.5.2017 kuvan, jossa oli teksti "Kiitos 2011-2017". Tämä kuva aloitti suuren huhumyllyn siitä, että yhtye on hajonnut. Mutta 1.9.2017 he julkaisivat Facebookissa kuvan, jonka kuvatekstissä kerrottiin, että uusi levy on jälleen työnalla.
Ida von Nagel
Ida Leopoldine Sophie Elizabeth von Nagel (15. toukokuuta 1917 Beberbeck – 29. elokuuta 1971 Ostenfelde) oli saksalainen kouluratsastaja ja olympiamitalisti.
Von Nagel voitti kouluratsastuksessa joukkuekilpailun olympiapronssia Helsingissä 1952.
GP2 Italian Grand Prix 2007
GP2 Italian Grand Prix 2007 oli GP2-kauden 2007 yhdeksäs osakilpailu, joka ajettiin 8.–9. syyskuuta Monzan moottoriradalla Italiassa. Kilpailu ajettiin Formula 1:sten Italian GP:n ohessa.
Lauantain kilpailun voitti paalupaikalta startannut Campoksen Giorgio Pantano. Sunnuntain kilpailun voitti iSportin Timo Glock.
Heinz Pollay
Heinrich ”Heinz” Pollay (4. helmikuuta 1908 Köslin – 14. maaliskuuta 1979 München) oli saksalainen kouluratsastaja ja olympiavoittaja.
Pollay voitti kouluratsastuksessa yksilökilpailun ja joukkuekilpailun olympiakultaa Berliinissä 1936 ja joukkuekilpailun olympiapronssia Helsingissä 1952, missä hän oli yksilökilpailun seitsemäs. Hän vannoi tuomarivalan Münchenin kesäolympialaisten 1972 avajaisissa .
GP2 Belgian Grand Prix 2007
GP2 Belgian Grand Prix 2007 oli GP2-kauden 2007 kymmenes osakilpailu, joka ajettiin 15.–16. syyskuuta Circuit de Spa-Francorchampsn moottoriradalla Belgiassa. Kilpailu ajettiin Formula 1:sten Belgian GP:n ohessa.
Lauantain kilpailun voitti Damsin Nicolas Lapierre. Sunnuntain kilpailun voitti Durangon Karun Chandhok, jolle voitto oli uran ensimmäinen.
Jessica Player
Jessica Player (s. 27. joulukuuta 1982 Cheyenne, Wyoming) on yhdysvaltalainen entinen lapsinäyttelijä. Hän esitti Blake ja Krystle Carringtonin (John Forsythe ja Linda Evans) tytärtä Krystinaa 1980-luvun televisiosarjassa "Dynastia". Hän oli mukana myös minisarjassa "Dynastia – viimeinen luku" (1991).
Herbert Kemmer
Herbert Erich Kemmer (13. toukokuuta 1905 Berliini – 10. joulukuuta 1962) oli saksalainen maahockeypelaaja ja olympiamitalisti.
Kemmer pelasi Saksan miesten maajoukkueessa vuosina 1928–1936 yhteensä 17 ottelua. Hän kuului Saksan olympiahopeaa saavuttaneeseen joukkueeseen Berliinissä 1936, missä hän pelasi kolme ottelua, ja olympiapronssijoukkueeseen Amsterdamissa 1928, missä hän pelasi kahdessa ottelussa. Hänen pelaajauransa aikana ei pelattu maailman- eikä euroopanmestaruuskilpailuja.
Erwin Keller
Erwin Keller (8. huhtikuuta 1905 Berliini – 1971) oli saksalainen maahockeypelaaja ja olympiamitalisti.
Keller pelasi Saksan miesten maajoukkueessa vuosina 1928–1938 yhteensä 16 ottelua. Hän kuului Saksan olympiahopeaa saavuttaneeseen joukkueeseen Berliinissä 1936, missä hän pelasi kolme ottelua. Hänen pelaajauransa aikana ei pelattu maailman- eikä euroopanmestaruuskilpailuja.
Keller on kuuluisan hockeysuvun kantaisä: hänen poikansa Carsten Keller voitti lajin olympiakultaa Münchenissä 1972, ja myös Carstenin lapsista tytär Natascha Keller sekä pojat Andreas Keller ja Florian Keller ovat kaikki olympiavoittajia. Florianin vaimo Navina Omilade on jalkapallon olympiamitalisti.
Paul Mehlitz
Paul Mehlitz (25. joulukuuta 1906 – ?) oli saksalainen maahockeypelaaja ja olympiamitalisti.
Mehlitz pelasi Saksan miesten maajoukkueessa vuosina 1927–1937 yhteensä 26 ottelua. Hän kuului Saksan olympiahopeaa saavuttaneeseen joukkueeseen Berliinissä 1936, missä hän pelasi kaksi ottelua ja teki yhden maalin. Hänen pelaajauransa aikana ei pelattu maailman- eikä euroopanmestaruuskilpailuja.
Carl Menke
Carl Menke (3. heinäkuuta 1906 – ?) oli saksalainen maahockeypelaaja ja olympiamitalisti.
Menke pelasi Saksan miesten maajoukkueessa vuosina 1936–1938 yhteensä seitsemän ottelua. Hän kuului Saksan olympiahopeaa saavuttaneeseen joukkueeseen Berliinissä 1936, missä hän pelasi yhdessä ottelussa. Hänen pelaajauransa aikana ei pelattu maailman- eikä euroopanmestaruuskilpailuja.
SPAL 2013
Società Polisportiva Ars et Labor 2013, lyhennettynä SPAL, on jalkapalloseura Ferrarasta, Italiasta. Se pelaa kotiottelunsa 19 000 katsojaa vetävällä Stadio Paolo Mazzalla. Kaudella 2016–2017 SPAL voitti Serie B:n ja nousi Serie A:han.
Matteo Ferrari on seuran kasvatti.